

**Bonyhád Város Önkormányzata**

**ELŐTERJESZTÉS**

Bonyhád Város Önkormányzati Képviselő- testületének 2016. június 30-i

rendes/rendkívüli testületi ülésére

|  |  |
| --- | --- |
| Tárgy: | Radnóti utcai lakótelkek hasznosítása |
| Előterjesztő: | Filóné Ferencz Ibolya |
| Előterjesztést készítette: | Köllő Roland |
| Előterjesztés száma: | 96.sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | térképmásolat, telekalakítási vázrajz |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata a tulajdonosa a bonyhádi ingatlan-nyilvántartásban 946/1. helyrajzi szám alatt felvett, 1516 m2 nagyságú, beépítetlen terület, a 946/6. helyrajzi szám alatt felvett, 2310 m2 nagyságú, szintén beépítetlen terület, valamint a 946/7. helyrajzi számú, 3724 m2 nagyságú, szintén beépítetlen terület megnevezésű ingatlanoknak. Nevezett ingatlanok a Radnóti utcában találhatók.

2014-ben a telekalakítás előtt a szóban forgó területek egy 1 ha nagyságú, osztatlan közös tulajdonú ingatlan részei voltak. Ebben az ingatlanban volt Bonyhád Város Önkormányzatának 20/32 része, amikor az ingatlantulajdonosok úgy döntöttek, hogy megszüntetik az osztatlan közös tulajdont és telkeket mérnek ki a területen a tulajdoni hányadoknak és a Rendezési Tervnek megfelelően. A telekalakítással egy időben a Radnóti utca Rendezési Tervben feltüntetett útszélesítését is leválasztottuk az érintett ingatlan területéből, így a tulajdoni hányadunknak megfelelően 7550 m2 területet kaptunk az osztatlan közös tulajdonból. A Bonyhád 946/1. és a 946/6. helyrajzi számú ingatlanok építési telkek, ezeken kívül a Bonyhád 946/7. helyrajzi számú ingatlan az említett útszélesítésre szán terület.

Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendelete alapján az értékesítés előtt forgalmi értékbecslést kell készíttetni az értékesítendő ingatlanról. Az Alfadukt Kft. – 7100 Szekszárd, Alkotmány u. 37. II/3. - által elkészített és az előterjesztés 1. sz. mellékleteként csatolt értékbecslés a Bonyhád 946/1. helyrajzi számú ingatlan forgalmi árát 1992,- Ft/m2 + Áfa összegben határozta meg. Az előterjesztés 2. sz. mellékleteként csatolt értékbecslés a Bonyhád 946/1. helyrajzi számú ingatlan forgalmi árát 2003,- Ft/m2 + Áfa összegben határozta meg. Az ingatlanok forgalomképesek.

Bonyhád Város Önkormányzata az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendeletének 21. § (1) bekezdésének értelmében az önkormányzati vagyont átruházni bruttó 1 000 000,- forint értékhatár felett csak a vagyonrendeletben foglalt versenyeztetési eljárás szabályai szerint, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. A versenyeztetési eljárások közül a nyilvános árverés útján történő értékesítést javasolom. Az ingatlan forgalomképes.

Bonyhád Város Önkormányzata Szervezeti és Működési Szabályzatról szóló 5/2015. (III.27.) számú rendeletének 1. melléklet I. pont 18. alpontja alapján ingatlanértékesítés esetén a Pénzügyi Ellenőrző és Gazdasági Bizottság tesz javaslatot a legalacsonyabb vételár meghatározására.

A nemzeti vagyonról szóló 2011. évi CXCVI törvény 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

Az SzMSz 35. § (2) bekezdésének o) pontja értelmében önkormányzati vagyontárgy elidegenítéséről a Képviselő-testület minősített többséggel hozhat döntést.

Kérem a Tisztelt Képviselő-testületet, hogy a fentiek alapján fogadja el a határozati javaslatomat.

# Határozati javaslat

1. Bonyhád Város Önkormányzati Képviselő-testülete a bonyhádi ingatlan-nyilvántartásban 946/1. helyrajzi szám alatt felvett, 1516 m2 nagyságú, beépítetlen terület megnevezésűingatlant Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendelete 21. § (1) bekezdése és 28. §-a alapján nyilvános árverés útján értékesíti. Az ingatlan kikiáltási árát ..........................,- Ft/m2 + Áfa összegben határozza meg.
2. Bonyhád Város Önkormányzati Képviselő-testülete a bonyhádi ingatlan-nyilvántartásban 946/6. helyrajzi szám alatt felvett, 2310 m2 nagyságú, beépítetlen terület megnevezésűingatlant Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendelete 21. § (1) bekezdése és 28. §-a alapján nyilvános árverés útján értékesíti. Az ingatlan kikiáltási árát ..........................,- Ft/m2 + Áfa összegben határozza meg.

A Képviselő-testület felhatalmazza a polgármestert, hogy tegyen intézkedést az árverés kiírására, valamint arra, hogy az árverés nyertesével vagy a nemzeti vagyonról szóló 2011. évi CXCVI törvény 14. § (2) bekezdése alapján az államot megillető elővásárlási jog gyakorlójával, a Magyar Nemzeti Vagyonkezelő Zrt.-vel az adásvételi szerződést megkösse.

Az adásvétellel kapcsolatos járulékos költségek a vevőt terhelik.

Határidő: azonnal, folyamatos

Felelős: Filóné Ferencz Ibolya polgármester

Végrehajtásért felelős: Köllő Roland vagyongazdálkodási ügyintéző

Bonyhád, 2016. június 22.

Filóné Ferencz Ibolya

polgármester